Sharifah Haneesya

Sharifah Haneesya Hanee binti Sayed Sahlan (lahir 11 Februari 2000) merupakan seorang pelakon dan model Malaysia.https://web.archive.org/web/20181006203934/http://www.utusan.com.my/hiburan/selebriti/haneesya-pernah-makan-hati-1.756661Beliau bersekolah di SMK Cochrane Jalan Shahband

Kerjaya
Pada usia sembilan tahun, Haneesya memulakan kerjaya lakonan dengan membintangi teater Siti di Alam Fantasi (2009). Seterusnya muncul dalam teater adaptasi komik karya Lat Lat Kampung Boy Sebuah Muzikal yang berlangsung di Istana Budaya pada Mac 2011, di mana Haneesya berlakon bersama Awie, Jalil Hamid, Rahim Razali dan Douglas Lim.

Pada tahun 2018, beliau mencapai kemashyuran dalam bidang lakonan menerusi drama adaptsi novel karya Maya Adira, Cik Reen & Encik Ngok Ngek lakonan Farah Nabilah dan Fikry Ibrahim, memegang watak sebagai Zaza. 

Beliau terpilih sebagai salah seorang peserta Dewi Remaja 2018/19 dan bergelar juara sekaligus menewaskan finalis lain, termasuk Zeera Azizi, Anna Jobling, Arena Wan & Aween Ismail. Ekoran kontroversi penyebaran rakaman video beliau berpesta liar, mahkota kemenangan beliau ditarik balik.

Kehidupan peribadi
Menurut laman web rasmi Dewi Remaja, Haneesya menghidap penyakit disleksia, skoliosis dan talasemia.

Selain itu, beliau juga mengalami masalah pembelajaran dan pernah dibuli dan diejek rakan kerana warna kulitnya. Ketika berusia sembilan tahun, beliau hampir berputus asa dengan dunia seni yang seolah memandang rendah kredibilitinya hanya kerana beliau berkulit gelap. Haneesya juga menjadikan pelakon senior Nabila Huda sebagai idolanya dalam bidang lakonan.

Kontroversi
Pada awal tahun 2018, beliau menjadi tular di laman Twitter kerana memuat naik status yang menyeru agar semua bangsa Melayu berhenti meletakkan tanggapan kononnya wanita cantik hanyalah mereka yang berkulit putih. Meskipun dikecam segelintir warganet, namun doktor viral, Dr. Amalina Bakri tampil menyatakan sokongan terhadapnya dengan menegaskan, "Setiap individu cantik dengan caranya yang tersendiri".

Nama Haneesya Hanee menjadi bualan warganet apabila rakaman video beliau berpesta liar menjadi tular di media sosial. Akibat insiden itu, mahkota kemenangan Dewi Remaja beliau ditarik balik, tiga hari selepas diumumkan sebagai pemenang.

Filemografi
Filem
 Tahun Tajuk Watak Catatan 2025 Malam Terlarang Pamakbul (Hantu Dewi Laut)  Filem pertama

Drama
 Tahun Tajuk Peranan Saluran TV Catatan 2016 Cinta Roller Coaster Fariza TV3 Drama pertama  2018 Cik Reen & Encik Ngok Ngek  Zaza Astro Ria 2019 Curi-Curi Cinta Tina Tirai Keinsafan Inspektor Sofea TV1 2021 Keluarga Instafamous Gadis Pomen Awesome TV Penampilan khas 2022 Roti Cicah Susu Umaira Astro Ria 2023 Misteri Flat Kirana Nian TV3 2024 Aku Bukan Ustazah Sally Marina Delisha Tonton 2025 Dia Imamku Dahlia Astro Ria  Aku Bukan Ustazah 2 Sally TV3 Impiana: Karma Nana Astro Ria

Telefilem
 Tahun Tajuk Peranan Saluran TV Catatan 2019 Cerita Raya Luar Biasa Gadis Misteri Astro Ria Penampilan khas 2022 Misteri Wak Leman  TV Okey 

Drama web
 Tahun Tajuk Peranan Aplikasi Catatan 2025 Mitos Cinta Akira Farah Viu Drama web pertama 

Teater
 Tahun Tajuk Pengarah 2009 Siti di Alam Fantasi Erma Fatima 2011 Lat Kampung Boy Sebuah Muzikal  Hans IsaacHarith Iskander

Televisyen
 Tahun Tajuk Peranan Saluran TV Catatan 2018-19 Dewi Remaja 2018/2019 Peserta Astro Ria  2021 Sepahtu Reunion Live 2021 Fiza Astro Warna Artis Jemputan: Episod "Darat Yang Dilupa"

Anugerah dan pencalonan
 TahunAnugerahKategoriKeputusan 2018/2019 Dewi Remaja   2019 Anugerah Bintang Popular Berita Harian ke-32 Artis Baru Wanita Popular  2025 Anugerah Bintang Popular Berita Harian ke-37 Aktres Pembantu TV Popular 

Rujukan

Pautan luar
 Laman web rasmi 






Kategori:Kelahiran 2000
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Pulau Pinang
Kategori:Pelakon wanita Malaysia
Kategori:Pelakon televisyen Malaysia
Kategori:Pelakon pentas Malaysia
Kategori:Peragawati Malaysia
Kategori:Peserta Dewi Remaja